toe
Oet sijn comen in rechte voer meye ende scepene van lovene jan godens van
meerhout in deen side ende jan van woutswyntele naturlec sone jans van woutswynkele
die ovmids vonisse van scepen brieven van loven beleydt es tot den goeden beatrice wile goedens
moeder des selfs jans van woutswynkele in dander side daer de selve jan goedens segghen dede
dat hi de naeste levende wae vanden goeden die bleve waen nae de doet der voirs bratricen wat
hi haer wittich brued was van wittigen bedde en dat boet hi te thoene metten minsten daer
hi mede liden mochte inden rechte Ende dede voert segghen al hoe dat de voirs jan van wouts
wynkele tot sijnre moed goede beleydt wae soe meynde hi dat hem dat beleyt gheen onstade
doen en soude mids vorwden ende condicien die geschiet waen tusschen sijnre moed en hem
dats te weten dat doen de voirs jan van woutswynkele hem beleyden dede tot sijnre moed
goede dat doen sijn moed doen sij dat vnam groet mesbaer maecte verwondende hoe bi
wat redenen hi tot hoen goeden dede leyden want sij noyt te loven en quam daer sij hem brieve
bekindt hadde alsoe dat de vriende en ghebueren daer tusschen ghingen sprake en derdingde
als de ghene die gherne moed en kindt verenicht hadden om dat sij benemen wouden dat
woerde die de moed geseeght hadde
de
tot sien konnissen niet en quame de woerde die de moeder geseeght hadde en verdroeghen
daer undlingen dat de voirs jan van woutswynkele sijnre moed de voirs brieve ovgheve
soude ende dat hi hem daer mede numermeer behulpen en soude en hier op soude de moed
segghen dat sij te loven gheweest hadde en den voirs scepen brief bekindt hadde en doen
gaf hi hoe over den bekindt brief daer mede dat sij meynde alle de brieve over gehadt
te hebben Ende alle dese voirscr pointen boet de voirs jan goedens te thoene met goed watrh
ende metten mynsten
daer hi inden rechte mede liden mochte voert boet de voirs jan te thoenen dat doen de voirs
beatrijs in hoen siecbedde lach daer sij niet af en verquam vadt en begheerde datmen
den voirs scepenen brief hoen voirs sone niet en gave nae datmene janne den coste hoen
brueder gave Daer op dat de voirs jan van woutswynkele antwde en dede segghen
dier
sinen voirsprake dat hem de waerheit noch getuychnisse dar hem jan goedens vermeten
hadde hem noch sinen beleyde gheen onstade doen en soude mar dat hi blive soude in
sinen beleyde wantmen gheen scepen brieve te nieute maken en mochte het en wae met
scepenen monde ocht met scepenen brieven Hier op maende de meyer de scepen van
die
loven nae aensprake ende nae antwerde van beyden ptien in wijsden voer een vonisse
want hem jan goedens thoenisse vermeten hadde dat hi thoenen soude en dat be
gheerden taenhoen ende daen teynden recht Daer thoende inn goedens voirs myt vier
knapen alle des hi hem voe vermeten hadde te thoenen alsoe dat de scepen van loven vande
meyer van loven daer op worden ghemaent ewijsden voer een vonisse nae aensprake
nae antwde en nae thonisse dat den voirs beleyt brief volghen soude den naesten erfgename
der voirs beatricen ende dat de voirs jan van woutswynkele oec wedkeren soude den naeste
erfgename alsulken have als hi mids den voirs beleyde opgehave hadde hier waen
over henric vanden borchove gielijs de rike wouter pynnoc jan van oppendorp gheert
van haenwijc en jan vand lynden scepen van loven int jaer m iiii en xvi op den
anden dach van merte